ธนาคารออมสินมุ่งส่งเสริมการออมชู”เงินฝากเผื่อเรียกพิเศษ 5 เดือน”
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารออมสินในฐานะสถาบันการเงินของรัฐที่ดำเนินภารกิจสำคัญคือ มุ่งมั่นทำหน้าที่ส่งเสริมการออม ด้วยการคิดค้น พัฒนา และนำเสนอรูปแบบการออมผ่านผลิตภัณฑ์เงินฝากที่หลากหลาย เพื่อสนับสนุนภาคการออมให้เกิดขึ้นอย่างเป็นรูปธรรมและยั่งยืน ด้วยการปรับปรุงและพัฒนาผลิตภัณฑ์เงินฝากอย่างต่อเนื่อง ล่าสุดนี้ นำเสนอผลิตภัณฑ์ "เงินฝากเผื่อเรียกพิเศษ 5 เดือน" ซึ่งเคยเปิดรับฝากไปเมื่อต้นปี 2558 ได้เปิดรับฝากอีกครั้ง โดยเริ่มเปิดรับฝากใหม่ตั้งแต่บัดนี้เป็นต้นไป จนถึงวันที่ 30 ธันวาคม 2558
7 ก.ย. 2558

นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารออมสินในฐานะสถาบันการเงินของรัฐที่ดำเนินภารกิจสำคัญคือ มุ่งมั่นทำหน้าที่ส่งเสริมการออม ด้วยการคิดค้น พัฒนา และนำเสนอรูปแบบการออมผ่านผลิตภัณฑ์เงินฝากที่หลากหลาย เพื่อสนับสนุนภาคการออมให้เกิดขึ้นอย่างเป็นรูปธรรมและยั่งยืน ด้วยการปรับปรุงและพัฒนาผลิตภัณฑ์เงินฝากอย่างต่อเนื่อง ล่าสุดนี้ นำเสนอผลิตภัณฑ์ “เงินฝากเผื่อเรียกพิเศษ 5 เดือน” ซึ่งเคยเปิดรับฝากไปเมื่อต้นปี 2558 ได้เปิดรับฝากอีกครั้ง โดยเริ่มเปิดรับฝากใหม่ตั้งแต่บัดนี้เป็นต้นไป จนถึงวันที่ 30 ธันวาคม 2558
ทั้งนี้ ธนาคารฯ ได้กำหนดอัตราดอกเบี้ยไว้ 1.55% ต่อปี (เทียบเท่าเงินฝากประจำร้อยละ 1.824% ต่อปี) เปิดรับฝากสำหรับบุคคลธรรมดาอายุตั้งแต่ 7 ปีขึ้นไป และนิติบุคคลทุกประเภท เปิดบัญชีขั้นต่ำ 10,000 บาท ฝากเพิ่มครั้งละไม่ต่ำกว่า 1,000 บาท โดยนิติบุคคลรับฝากสูงสุดไม่เกินรายละ 50 ล้านบาท คำนวณดอกเบี้ยเป็นรายวัน ลงรับดอกเบี้ยเมื่อครบกำหนดระยะเวลาฝาก โดยผู้ฝากบุคคลธรรมดาจะได้รับยกเว้นภาษี ทั้งนี้ ลูกค้าที่เปิดเปิดบัญชีฝากประเภทนี้ไว้เมื่อต้นปี 2558 สามารถใช้สมุดเลขที่บัญชีเดิมได้